Ir-Regolament (KEE) Nru 1516/74 Tal-Kummissjoni
tat-18 ta’ Ġunju 1974
dwar is-sorveljanza mill-Istati Membri ta’ kuntratti konklużi bejn il-produtturi taz-zokkor u l-produtturi tal-kannamieli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill Nru 1009/67/KEE [1] tat-18 ta’ Diċembru 1967 dwar l-organizazzjoni komuni tas-suq fiz-zokkor, kif emendat l-aħħar bir-Regolament (KEE) Nru 1928/73 [2], u partikularment Artikoli 5(4), 31 (6) u 38 li hemm fih,
Wara li kkunsidrat r-Regolament tal-Kunsill (KEE) Nru 206/68 [3] ta’ l-20 ta’ Frar 1968 li jistabbilixxi qafas għal kuntratti u ftehim għal fost il-kummerċ dwar ix-xiri ta’ kannamieli, kif l-aħħar emendat bl-Att [4] annessjat għat-Trattat ta Adeżjoni [5] ta’ Stati Membri ġodda għall-Komunità Ekonomika Ewropea u għall-Komunita ta’ l-Enerġija Atomika Ewropea, u partikolarment Artikolu 11 li hemm fih,
Billi serje ta’ dispożizzjonijiet adottati fis-settur taz-zokkor, u partikolarment dawk stipulati f’Artikoli 5, 30 u 31 tar-Regolament Nru 1009/67/KEE u fir-Regolament (KEE) Nru 206/68, jikkonċernaw kuntratti u ftehim fost il-kummerċ konklużi għax-xiri tal-kannamieli; billi deher meħtieġ li għandu jsir iċċekkjar regolari li d-dispożizzjonijiet ta’ tali kuntratti u ftehim kif għidna qabel huma skond l-imsemmija dispożizzjonijiet tal-Komunità; billi kontroll effiċjenti għal dan l-iskop jista jitwettaq mill-Istati Membri;
Billi r-Regolament tal-Kummissjoni (KEE) Nru 1087/69 [6] tal-11 ta’ Ġunju 1969 dwar komunikazzjoni mill-Istati Membri rigward zokkor, kif emendat l-aħħar bir-Regolament (KEE) Nru 700/73 [7] għandu jkun adottat;
Billi Komunikazzjoni bejn l-Istati Membri tar-riżultati tal-kontrolli tameljora l-armoniżazzjoni ta’ tali kontrolli fil-Komunità;
Billi l-Kumitat ta’ Ġestjoni għaz-Zokkor ma tax Opinjoni fil-limitu taż-żmien stabbilit miċ-Chairman tiegħu,
ADOTTAT DAN IR-REGOLAMENT:
Artikolu 1
Kull Stat Membru jwettaq kontrolli regolari skond il-konformità rilevanti tal-Komunità mad-dispożizzjonijiet adottati f’livell professjonali, speċjalment dwar ix-xiri ta’ u l-ħlas għall-kannamieli.
Artikolu 2
Ir-riżultati tal-kontrolli li hemm riferenza għalihom fl-Artikolu 1 ikunu komunikati lill-Kummissjoni qabel it-30 ta’ Ġunju ta’ kull sena. Jekk jintalbu, l-Istati Membri jissottomettu ftehim fost il-kummerċ u formoli tal-kuntratti lill-Kummissjoni.
Artikolu 3
Artikolu 4 tar-Regolament (KEE) Nru 1087/69 huwa mħassar.
Artikolu 4
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 Ġunju 1974.